CELEX: 62015TN0419
Language: hr
Date: 2015-07-28 00:00:00
Title: Predmet T-419/15: Tužba podnesena 28. srpnja 2015. – Cofely Solelec i dr. protiv Parlamenta

12.10.2015   
            
            
               HR
            
            
               Službeni list Europske unije
            
            
               C 337/27
            
         Tužba podnesena 28. srpnja 2015. – Cofely Solelec i dr. protiv Parlamenta
   (Predmet T-419/15)
   (2015/C 337/28)
   Jezik postupka: francuski
   
      Stranke
   
   
      Tužitelji: Cofely Solelec (Esch-sur-Alzette, Luksemburg), Mannelli & Associés SA (Bertrange, Luksemburg) i Cofely Fabricom (Bruxelles, Belgija) (zastupnik: S. Marx, odvjetnik)
   
      Tuženik: Europski parlament
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi:
               
                           —
                        
                        
                           odluku br. D(2015)24297 od 29. svibnja 2015. Opće uprave Europskog parlamenta za infrastrukturu i logistiku kojom je poništen postupak javne nabave INLO-D-UPIL-T-14-AO4 – grupa 75. „električna energija – jake struje” povodom projekta proširenja i osuvremenjivanja zgrade Konrad Adenauer u Luksemburgu;
                        
                     
                           —
                        
                        
                           odluku br. D(2015)28116 od 11. lipnja 2015. Opće uprave Europskog parlamenta za infrastrukturu i logistiku kojom je poništen postupak javne nabave INLO-D-UPIL- T-14-AO4 – grupa 75. „električna energija – jake struje” povodom projekta proširenja i osuvremenjivanja zgrade Konrad Adenauer u Luksemburgu;
                        
                     
         
               —
            
            
               naloži tuženiku snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na nepostojanje obrazloženja, budući da je tuženik samo opravdao odluke o poništenju od 29. svibnja 2015. i 11. lipnja 2015. tako što su druge zaprimljene ponude u bitnome prekoračile procjenu tržišne vrijednosti koju je kao osnovu prethodno koristio javni naručitelj, a da ta vrijednost nije precizirana u navedenim odlukama. Naime, tužitelj je naznačio navedeni procijenjeni iznos tek u kasnijem dopisu od 18. lipnja 2015.
            
         
               2.
            
            
               Drugi tužbeni razlog, koji je istaknut podredno, temelji se na očitoj pogrešci u ocjeni. Tužitelji ističu da tuženikova procjena vrijednosti tržišta ne odgovora tržišnoj stvarnosti i da je nevaljana zbog očitog podcjenjivanja.